CELEX: 62013TN0561
Language: et
Date: 2013-10-24 00:00:00
Title: Kohtuasi T-561/13: 24. oktoobril 2013 esitatud hagi — Hispaania versus komisjon

14.12.2013   
            
            
               ET
            
            
               Euroopa Liidu Teataja
            
            
               C 367/37
            
         24. oktoobril 2013 esitatud hagi — Hispaania versus komisjon
   (Kohtuasi T-561/13)
   2013/C 367/67
   Kohtumenetluse keel: hispaania
   
      Pooled
   
   
      Hageja: Hispaania Kuningriik (esindaja: abogado del Estado N. Díaz Abad)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada osaliselt vaidlustatud otsus osas, milles see ei kata Galicia 2007–2013 maaelu arengukava ICDN toetuse raames Hispaania Kuningriigi tehtud kulutusi 757 968,97 euro suuruses summas, mis vastab mõistele „ebasoodsad looduslikud tingimused”, ja
            
         
               —
            
            
               mõista kohtukulud välja kostjaks olevalt institutsioonilt.
            
         
      Väited ja peamised argumendid
   
   Käesolev hagi on esitatud komisjoni 13. augusti 2013. aasta rakendusotsuse 2013/433/EL peale, mille kohaselt Euroopa Liidu rahastamine ei kata teatavaid kulutusi, mida liikmesriigid on teinud Euroopa Põllumajanduse Arendus- ja Tagatisfondi (EAGGF) tagatisrahastu, Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames.
   Hagi põhjendamiseks esitab hageja kaks väidet.
   
               1.
            
            
               Esimene väide, et rikutud on määruse nr 1975/2006 artikli 10 lõikeid 2 ja 4 ning artikli 14 lõiget 2.
               
                           —
                        
                        
                           Sellega seoses väidetakse, et loomade loendamise kohustus ICDN toetuse raames läbiviidavate kohapealsete kontrollide ajal on vastuolus loomkoormuse näitajate kriteeriumi järjepidevuse ja võrdse kohtlemise põhimõttega, ning et komisjon tõlgendas mainitud sätteid valesti, leides, et Hispaania süsteem ei olnud koormuskriteeriumi täitmise kontrollimiseks sobiv.
                        
                     
         
               2.
            
            
               Teine väide, et rikutud on määruse nr 1082/2003 artikli 2 lõiget 2 ning määruse nr 796/2004 artikli 26 lõike 2 punkti b.
               
                           —
                        
                        
                           Sellega seoses väidetakse, et vaidlustatud otsus rikub viidatud sätteid, kuna selles nõutakse loomade loendamist kohapealsete kontrollide läbiviimise ajal, et kontrollida loomkoormuse näitajaid.